A NETFLIX SAJÁT GYÁRTÁSÚ SOROZATA
Látod a kamerákat ott fent?
Kicsit hátrébb!
Van egy röntgenszkenner a bejáratnál.
Alaposan átnézik a táskákat.
OSZMÁN TÁRGYAK MÚZEUMA
Lehetetlen bármit is be- vagy kicsempészni.
Kamera van az utcákon, a kertekben, a falakon, a termekben, mindenhol.
Minden kurva helyen!
Kilenc biztonsági őr van.
A múzeum zárása után műszakváltás van, de mindig kilenc őr dolgozik.
Uram, tilos a fotózás.
Elnézést!
A biztonsági szoba?
Csak jelszóval lehet bejutni.
Azt sem tudjuk, mi van odabent.
Segíthetek valamiben?
Hát... mi...
a mosdót keressük.
Azon az ajtón kell bemenni.
- Köszönöm! - Kérem!
A szerverszoba.
- Elmegyek a mosdóba. - Ott van.
SZERVERSZOBA
És a tőr?
A tőr egy másik teremben van kiállítva.
Egy különálló teremben.
A múzeum legbiztonságosabb helyén.
A tőrrel együtt minden műtárgyat riasztórendszer véd.
Két biztonsági kamera és két férfi őrzi a termet,
ahol a tőr is ki van állítva. Egyszer sem hagyták el a helyüket.
Valami jó hír?
Azt hiszem, lehetetlen ellopni azt a tőrt.
Semmi sem lehetetlen, Zeynep.
Valamit ki fogunk találni, hogy megszerezzük a tőrt.
És a körülményeket figyelembe véve mégis hogy tervezed?
Van egy tervem.
NAGYCSARNOK KIÁLLÍTÓTEREM
Találkozunk a megbeszélt helyen...
aztán elfutunk!
Mit szóltok?
- Szóval ez a terv? - Igen.
Éjszaka elvágjuk a vezetékeket.
Te másnap karbantartónak öltözve visszamész.
Apa kint vár a kocsiban.
Adóvevők meg kütyük meg ilyesmi.
Ó, túl sok filmet nézel.
Van jobb ötleted?
Nem, csak szerintem egy csöppet elkapkodjuk.
Jobb tervre van szükségünk. Jobban utána kell néznünk mindennek.
Például meg kellene figyelnünk minden egyes biztonsági őrt.
Hol laknak? Mik a gyenge pontjaik?
Persze. Ezek nagyon fontosak.
Vajon mit eszik meg iszik a pasas? A fehér babot szereti vagy a rizst?
A karniyarikot vajon pirospaprikával eszi?
- Ezek mind fontos részletek. - Zeynep!
Nincs ilyen sok időnk, kedvesem. Gyorsabb megoldás kell.
Akkor térjünk vissza a tervemre!
Túl kockázatos.
De nincs más választásunk.
Mi?
Hogy érted? Az ő tervét visszük végig?
Szerintem egy próbát megér. Csak a tőrrel ölheti meg a Halhatatlant.
Még egy normális menekülési terve sincs!
Oké, tegyük fel, hogy megszerzed a tőrt. Hogy is fogsz kijönni pontosan?
Majd megbeszéljük.
- Hallottad. - Miért nem mentek el még egyszer?
Szerintem van valaki, aki segíthet nekünk.
Ceylan.
Timur szerint nagyon jól ismeri a múzeumot.
Ő is Hűséges.
Szuper. Még egy Hűséges.
Hol találjuk meg Ceylant?
Jól van, kicsim. El kell mennem. Kiveszem a mai napot.
Jó, majd később hívlak. Szia!
Puszi.
Mi a helyzet Leylával?
Minden jó.
Szerelmes vagy belé?
Mire akarsz kilyukadni?
- Nem Mazhart akartad elkapni? - Még mindig így van.
Szóval azt mondod, Leyla csak a desszert.
Ne beszélj így róla!
Én nem vájkálok az életedben. Te se tedd!
Mi rosszat mondtam?
Miért érdekled úgy Erdem urat?
Mert munkát ajánlott nekem.
Én pedig elfogadtam, hogy Mazhar közelébe kerüljek,
de elkéstem vele.
- Szóval ennyi? - Igen.
Mert én nem vagyok olyan, mint te.
Én tényleg próbálom szemmel tartani Mazhart.
Mindegy, ha megszabadulunk tőle, te is mész a saját utadra, meg én is.
- Remélhetőleg. - Remélhetőleg.
Megkérdezem.
- Jó napot! - Jó napot!
Ceylant keressük. Ismeri őt?
A fehérneműs standnál van.
- Ő az? - Igen.
Köszönöm!
Gyönyörű melltartókat tessék! Jöjjenek, hölgyek!
Nagyker áron adom!
Te meg mit bámulsz? Gyere ide, seggfej!
Komolyan?
Esküszöm, a Hűségesek nagyon jól elrejtőznek a való életben.
- Ne legyen már hülye, megéri az árát! - Ceylan?
- Mi van? - Hé! Ne fuss el!
Gyere ide! Ne fuss el!
Gyere ide!
- Mi a faszt csinálsz? - Gyere ide!
Citromot!
Félre az útból!
Ceylan, állj meg! Ne fuss el, Ceylan!
A hátsó ajtóhoz!
ISTEN ÖRÖKKÉVALÓ
Kislány, gyere már ide!
Várj!
- Segítség! - Nem fogunk bántani.
Kuss!
Semmi különös, hölgyem.
Családi viszály. Van gyermeke, tudja, hogy működik.
Szép napot!
Ne sikíts!
Ne sikíts! Nem fogunk bántani. Oké?
- Jól van. - Segítség!
- Mi a fene? Fog már be, kislány! - Elég! Hagyd abba!
Nyugi! Nyugalom. Oké?
Elmeháborodott vagy?
Ne sikíts, oké?
Tesó, ha fejjel lefelé felemelsz és megrázol,
egy líra esik ki a zsebemből.
- Szent ég! - És az simitre kell.
Nem kell a pénzed, kislány. Csak kérdeznénk valamit.
Nem Kadir, a Sebhelyesarcú küldött?
- Az meg ki a tököm? - Ki az?
Akkor Mocskos Melahat küldött.
Kemal küldött minket.
Fűrészes Kemal küldött. Engedjetek el!
Nyugodj már meg! Kemal az apám.
Kemal, a gyógyszerész.
Múltkor zsebre vágtam pár üveg kölnit, mikor fájdalomcsillapítót vettem.
- Innen jön a gyógyszerész. Értem. - Nem bírom tovább.
Szégyen!
Ekkora felhajtást csapni pár kis üveg kölni miatt!
Jó, ki fogom fizetni! Nem mondok semmit...
Nem fognád be egy percre?
Hűséges vagyok, mint te.
Jó.
- Rendben van? - És mi van a szépfiúval?
Mi a szar ez?
Hű, ez elképesztő! Hol csináltattad?
Ez a Védelmező tetkója, kölyök. Ő a Védelmező.
- Komolyan? - Esküszöm.
Azta! Hadd nézzem meg még egyszer!
- Gyere! Van pár kérdésünk. - Ez komoly.
Persze. Kérdezzetek bármit, amit akartok.
Apám vitte a tőrt a múzeumba.
Biztonsági őr volt ott.
És volt ott egy másik tőr.
Na, azt kicserélte a bűvös tőrrel. Akár a piacon. Értitek?
És senki nem vette még észre?
Nem. Mind tök hülye.
Ha kiakasztanátok egy képet erről a cuki bácsiról, és azt mondanátok,
ő Nagy Szulejmán, talán három hónap után feltűnne nekik. Talán.
És most hol van az apád?
Meghalt.
A Halhatatlan ölte meg?
Nem. Egyik éjjel részegre itta magát, és a tengerbe zuhant a Boszporusznál.
Részvétem.
Már megszoktam. Ne zaklasd fel magad!
Ilyen az élet. Mit lehet tenni?
Nagyon erős nő lesz belőled.
Elég, ha olyan leszek, mint te.
Megtanítasz pár mozdulatra? Hasznát venném a környékünkön.
Persze.
Nézd, Ceylan!
Hakannak meg kell találnia az utolsó Halhatatlant, hogy megölhesse.
Miben segíthetek?
Figyelj!
Azt tervezzük, hogy betörünk a múzeumba, és ellopjuk a tőrt.
Na, bemenni be tudunk.
De nem igazán tudjuk, hogy jöjjünk ki.
Szóval kellene egy szökési terv.
Tudod, mit? Apa azt mondta, egyszer valakinek szüksége lesz erre.
Tessék.
Ez meg mi?
Nyisd ki!
Így?
Nyisd ki! Fordítsd el!
Mi ez?
A jelszó az ajtóhoz, ami kivisz a tetőre.
Arabul van. Mi lehet?
Ez nem arab. Oszmán-török.
- És mit jelent? - 2357. A kód.
2357.
Mondjuk azt nem tudom, hogy menekülsz el a tetőről.
Mondd csak, tudsz repülni?
Tud repülni?
Igen, mi a határidő?
Rendben, jó lesz.
Sancak kisasszony!
Erdem úr.
Mi a helyzet a Hagia Sophiában?
Zajlanak a munkálatok.
Ha minden jól megy, kész lesz a tervezett időpontra.
Tévedek, vagy megváltozott az utóbbi időben?
Nos... milyen változásra gondol?
Régóta most látom először mosolygósnak.
Esetleg bekopogtatott a szerelem az ajtaján?
Nagyon friss még.
A szerelem túl erős szó lenne.
Nagyszerű!
És ki a szerencsés férfi? Ismerem?
Demir úr.
Egy ideje viszonyt folytat Sancak kisasszonnyal.
Nem emlékszem, hogy téged kérdeztelek.
- Csak... - Csak mi?
Csak azokra a kérdésekre válaszolj, amiket tőled kérdezek!
Ne lépd át a határt!
Ne feledje, a cégen belüli románcok megváltoztatják a dinamikát.
- Azt hittem, nem engedélyezné... - Mit nem engedélyeznék?
Többet meg ne lássam ezt a viselkedést!
- Tetszik ez a hely? - Elég menő.
Csak szólnék. Megígérted, hogy megtanítasz pár mozdulatot.
Jól van. Akkor üss meg!
Oké.
Na ez milyen volt? Elég jó volt?
Igen, de az én környékemen ez nem működne.
Miért? Mert előrántják a késüket.
Ó, tényleg?
Akkor vedd elő a késed! Lássuk, mi történik!
Jó. Ezt csináld, ha valaki kést fog rád!
Ezeket hol tanultad?
Amikor anyukám meghalt, apukám vett nekem egy hegedűt.
Gondolom, azt hitte, a zene segíteni fog.
Én pedig fogtam a hegedűt és a falhoz vágtam, így összetört.
Másnap beíratott cselgáncsra.
Jó reggelt!
Helló.
Beszéltem apával.
Ma este kezdünk.
Jó. Akkor holnap végzünk is?
- Te is velünk leszel holnap. - És mit csináljak?
Azt, amit a legjobban csinálsz.
Mazhar hív.
- Átnéztük az összes jelentést? - Igen.
Rendben. Akkor elküldhetjük őket az ügyvédeknek.
Igen, Sancak kisasszony.
- Pár perc, és átmegyek az irodájába. - Rendben. Köszönöm!
- Sancak kisasszony. - Demir úr.
Azt mondtad, ma nem jössz be.
Dragusha úr hívatott.
- Miért? - Nem tudom. Azt mondta, beszélni akar.
Szerintem a riválisának tart téged. Légy óvatos!
A riválisának?
Most kezdtem el itt dolgozni. Honnan veszed ezt?
Erdem úr kicsit másképp áll az emberekhez.
Szerintem ki akar nevezni téged biztonsági főnöknek.
Komolyan mondod?
Igen. Figyelj!
Mindenhova magával visz téged.
Fokozatosan eltávolodik Mazhartól.
Ha láttad volna, mi történt ma, megértenéd.
Mi történt?
Jön Mazhar. Később beszélünk.
- Dragusha úr. - Demir úr.
- Megyünk. - Hova megyünk, uram?
Levegőzünk egy kicsit.
Találkozunk ma este?
- Ma a barátaimmal találkozom. - Holnap?
A holnap jó.
Használtál már fegyvert?
Vaktölténnyel.
- Esküvői menetben? - Nem, egy utcai verekedésben.
Hogy ráijesszek a fiúkra.
Rajta!
Ott a célpont.
A középsőre lőj!
Újra.
Miért bízik benned annyira Erdem úr?
Erről őt kell megkérdeznie.
Azt mondta, lát benned valamit.
Erdem úr fontos üzletember.
Bíznunk kell a megérzéseiben.
Csak a saját megérzéseimben bízom.
Miben mesterkedtek?
Ti ketten, Leyla és te.
Keresztbe akartok nekem tenni?
Nem, egyáltalán nem.
Ha a helyemre pályázol, meg kell ölnöd.
Képes lennél rá?
Nem pályázok senki helyére.
Csak a saját utamat járom.
Hol voltál?
Mazharral gyakoroltam. Indulnunk kell. Készen állsz?
Mindig készen állok, drágám.
Igen? Tényleg?
Már hiányzott.
Mi?
Semmi.
Csendben! Lent van.
Erre kell mennünk. Ott van a vezérlőpanel.
Várjunk! Nemsokára bemennek.
És mi van, ha a többiek is kijönnek?
Most nem igazán kéne veszekedni. Várunk.
Hakan, ne oktass ki!
Bassza meg!
Hakan!
Egyáltalán nem ismersz. Hallgatnod kell rám.
Most ne szívass!
Oké, felfogtam. Kemény csaj vagy. Nagyon jól ismerlek.
Honnan ismernél? Mi?
Mondd csak!
Hadd mondjak valamit! Egyáltalán nem ismersz.
Semmit sem tudsz rólam.
Azért viselkedsz kemény csajként, hogy megvédd magad.
A haragodból építettél falat magad köré. Harcolsz minden és mindenki ellen.
Harcolsz, hogy erősnek érezd magad, mikor nyersz.
Belül viszont még mindig ott van az a zokogó kislány.
Csak nem veszed észre.
De én igen.
- Folytathatnánk? - Kérlek!
Jó.
Gyerünk! Gyorsan!
Melyik?
Hét és nyolc.
Gyerünk!
Próbáljuk ki a fülhallgatót!
Doki, egy csomószor kipróbáltuk. Működik.
Hakan, figyelj! Ha valami baj lenne...
Doki, nem lesz baj. Bemegyek és megszerzem a tőrt. Oké?
Nyugalom! Ideges leszek miattad.
De ezt tudnod kell, ha valami baj lenne.
Bármi történjék, a legfontosabb te vagy.
És az, hogy megszerezd a tőrt.
Hogy meg tudd ölni a Halhatatlant.
Köszönöm.
Helló!
- A riasztórendszert jöttem megszerelni. - Ó! Üdvözlöm!
- Korábban jött, mint vártuk. - Igen, nem volt dugó.
- Menjünk! - A rendszer a biztonsági szobában van.
Most először találkozunk ilyen komoly problémával.
- Mindjárt megjavítom. - Arra tessék!
- Nagyon tetszett. - Tayfun!
Ő itt a karbantartó. Segítsetek neki!
- Helló! - Helló!
Nem értek ahhoz, amit csinálsz.
De elkísérhetünk a szerverszobába.
Előbb körbenéznék itt. Aztán meglátjuk.
Jól van. Ahogy gondolod. Azt csinálsz, amit akarsz.
- Végülis a te munkád. Igaz, Neco? - Igaz.
Kérsz teát?
Az jólesne. Kérek egy kicsit.
Azta!
Öregem, nézd azt a csajt!
Rohadt jó bőr. Gyönyörű.
Egy egész hetet el tudnék vele tölteni az ágyban.
Esküszöm, öregem.
Ne mondd el a feleségemnek!
Mi a fasz?
Doki!
A biztonsági szobában vagyok. Elintéztem őket.
Szép munka! Remekül csinálod.
- Most engedélyezem a kapcsolódást. - Oké.
Kapcsolódok.
KAPCSOLÓDÁS
Oké. Már elérem a kamerákat.
- Töltsd fel a vírust a rendszerbe! - Máris!
Innen figyellek.
- Szerinted minden rendben? - Eddig minden úgy tűnik.
Készülj!
Egy perc, és kezdünk!
Le fognak kapcsolódni a kamerák a riasztórendszerrel együtt,
mikor aktiválod a vírust.
Oké, doki. Készen állok.
Ha készen állsz, indítsd el!
ÜZENET KÜLDÉSE FOLYAMATBAN
A telefonom! Eltűnt a telefonom!
- Pontosan itt volt! - Biztos?
- Igen, biztos. Eltűnt a telefonom. - Hölgye, nyugodjon meg!
Az enyém is eltűnt.
Az enyém is. Biztosan a zsebemben volt.
Tegyenek valamit, kérem! Rajta!
Ott van. Meglép! Csináljanak valamit!
Gyere ide! Állj meg!
- Gyere ide! Ne fuss el! - Kapják el!
Mit művelnek? Ez fáj! Engedjenek el! Álljanak már le!
- Nézzék át a táskáját! Ő lopta el. - Nem én voltam!
Megsértik a magánélethez való jogomat!
Elengednének?
- Mik ezek? - Ki a fasz tette ide őket?
A francba!
- Miről beszélsz? - Fel foglak jelenteni!
- Nem hagyom annyiban! - Figyelj rám!
- Csak menj! - Mondanék valamit. Szégyelld magad!
Nem figyelsz rám! Az apám börtönben van!
- Uram! Várjon! - Komolyan mondom!
Szégyelld magad!
Elég volt!
Nem akarok tovább élni.
Senki ne jöjjön közelebb!
Nem akarok senkit bántani. Vissza!
Kapjátok el! Gyerünk! Mozgás!
Senki ne jöjjön közelebb!
Vissza!
- Megölöm magam. - Doki, mit csináltál?
Vissza, különben tüzet nyitok!
Vissza!
Bassza meg!
Ott van!
Állj! Ne mozdulj!
Mintha repült volna! Hova a fenébe tűntek a golyók?
A parkolóba ment.
Valami történt.
Hakan! Hakan, mi történt?
Mi történt?
Mondd el! Láttam, ahogy apa bement. Mi történt? Jól van?
Azért tette, hogy megszerezzem a tőrt.
Oda kell mennem.
Zeynep, gyerünk! Mindenhol rendőrök vannak.
Nem tudjuk, életben van-e még! Nem hagyhatom itt!
Zeynep, nem mehetsz! Nem kockáztathatod az életed.
- Eressz el! - Zeynep, nem tehetünk semmit.
- Hakan, kérlek! - Mennünk kell.
Jönnek a rendőrök.
Láttam, mikor bement.
Úgy nézett rám...
mintha soha többé nem látnánk egymást.
Figyelj! A Doki okos ember.
Valahogy be fogja bizonyítani, hogy ártatlan.
Anya halála előtt nem igazán jöttem ki apával. Tudtad?
Mindig veszekedtünk.
Állandóan kiabáltunk egymással.
Minden nap egy rémálom volt.
De anya ott volt.
Ő tartott össze minket, szegénykém.
Apa és én egyszerűen nem fértünk meg egymás mellett.
Aztán anya meghalt.
Nem tudtuk, mit tegyünk.
Összezavarodtunk. Elvesztünk.
Aztán megtanultuk, hogy egymásba kell kapaszkodnunk.
Hakan, egyáltalán nem állok készen erre.
Mihez kezdek apa nélkül?
Késik?
Ha optimistán nézzük. De szerintem el sem jön.
Úgy tűnik, ez a fiú tanulhatna egy kis jó modort.
De biztosan jó indoka van.
Nem tudom elérni. Ki van kapcsolva a telefonja.
Utálom a kikapcsolt telefonokat.
A bekapcsolt telefonokat még jobban.
Szeretne csatlakozni hozzám?
Köszönöm!
Na, ugyan már!
Ne rágódjon rajta!
Sajnálom. Tönkreteszem az ön estéjét is.
Egyáltalán nem.
Mondja, mi a helyzet?
Elérhetőek a FED-jelentések. E-mailben akartam elküldeni...
Nem. Ezt felejtse most el! Nem jelentésekről akarok beszélgetni.
Mi a helyzet önnel?
Hogy van az édesanyja?
Változatlanul.
Él. Bár nem tudom, ezt életnek lehet-e nevezni.
Amennyire én látom, mindent megtesz érte.
Ne bánkódjon olyan dolgok miatt, amiket nem tud megváltoztatni.
Ez nem a maga hibája.
Igazából az én hibám volt.
A balesetünk estéjén én vezettem.
A Doki valahogy ki fog jutni onnan.
Kitalál valamit.
Ha neki nem sikerül, majd mi megoldjuk. Odamegyünk és elraboljuk.
De erősnek kell maradnod, oké?
Mi van az erős nővel? A kemény csajjal, aki szembeszáll a világgal?
Állj már le! Nem akarok többé erős lenni!
Szerinted könnyű?
Szerinted könnyű csak ülni és kussolni, uralkodni a dühödön,
és egyszer sem ordítani, ha valami fáj?
Nem könnyű.
Nem az. Tudom, hogy nem könnyű.
Egyáltalán nem.
De higgy nekem!
Minden rendben lesz.
A Doki ki fog szabadulni.
Ugyan már, Hakan! Ezt még te sem hiszed el.
Sosem fogják elengedni az apámat, te is tudod.
Igazából nagyon hasonlóak vagyunk, tudja?
Magamat hibáztattam amiatt, ami Rüvával történt.
Azt hittem, az én hibám volt, de...
Higgye el, ennek sose lesz vége.
Ne rágódjon ezen, kérem!
Önökkel is autóbaleset történt?
Nem...
Rüyát megtámadta valaki.
Valaki, akinél kés volt.
És én nem tudtam megvédeni.
"A boldog családok mind hasonlók egymáshoz.
Minden boldogtalan család a maga módján az."
Tolsztojtól idéztem.
A boldog családokra!
És a boldogtalanokra!
Elsiettem a dolgokat Hakannal.
Leyla, kérem! Ne gondoljon ilyesmit!
Biztos vagyok benne, hogy jó mentsége van erre.
Nem akarok több hibát elkövetni.
Pedig kellene.
Ne csak egyetlen hibát kövessen el. Sokszor hibázzon!
A hibáin keresztül fejlődhet.
És egy nap majd megérti,
hogy amit tapasztalatnak hívunk, az ezeknek a hibáknak az összessége.
Haragszol rám, mert otthagytam egyedül a Dokit?
Még mindig nem értesz semmit, ugye?
Még mindig nem tudod, milyen fontos vagy.
Apa azt tette, amit tennie kellett, és én büszke vagyok rá.
Te is büszke leszel rá.
Le fogod szúrni a tőrrel a Halhatatlant apámért,
és azokért, akiket elvesztettünk, Hakan.
Megteszed.
Rendben. Jól van.
Jól van.
Megígérem.
Bosszút állok minden szenvedésért.
Jól van.
Ne sírj!
A feliratot fordította: Bednárik Henriett